متحف رومل

متحف رومل هو متحف عسكرى يقع بمحافظة مطروح

 المتحف 
المتحف   كهف اتخذة القائد النازى إرفين رومل مقر لقيادته وقت خطة النازيين للسيطرة على مصر وقناة السويس.

الكهف يأخذ شكل قوس وله مدخل و مخرج عند طرفيه عند شاطئ البحر ويرجع تاريخ ده الكهف المحفور فى باطن الجبل للعصر اليونانى الرومانى.كان الكهف مهجور لحد سنة 1977، بعدين ابتدت محافظة مطروح فى التجهيز و إعداد الكهف بأن يكون مزار سياحيا، و فى سنة 1988 جت فكرة إنشاء متحف جوه كهف، وتزويده بعدد من الأغراض المتعلقة بالحرب العالميه التانيه، وقام مانفريد رومل ابن القائد النازى بإهداء عدد من مقتنيات ابوه للمتحف.

اتقفل المتحف فى سنة 2010 لدواعى أمنية بناءًعلى توصيات من الدفاع المدنى والحريق لحين الانتهاء من أعمال الترميم والتطوير. تم إعادة ترميم وتطوير المتحف وتم افتتاحه مرة تانيه فى 25 اغسطس 2017 شملت أعمال التطوير تنفيذ سيناريو عرض متحفى جديد، وتغيير منظومتى الإضاءة والتأمين ووضع كاميرات جديدة للمراقبة وتدعيم حيطان الجبل بكانات حديدية.

يضم المتحف مجموعة من الأسلحة الحربيه اللى استخدمت خلال الحرب العالميه التانيه، والخريطة التفصيلية لمعركة «الغزالة» وال بالطو الجلدى والسلاح الشخصى لرومل، والمنظار الخاص به، ويضم المتحف البوصله والخرائط اللى تحوى ملاحظات رومل بخط يده، إضافة لبعض نياشينه وقلاداته العسكرية اللى منحها له أدولف هتلر.

تصنيف:متاحف مصر
تصنيف:متاحف
تصنيف:ارفين رومل
تصنيف:خريطة موقع من ويكى بيانات
تصنيف:صفحات بيها بيانات ويكى بيانات
تصنيف:صفحات تستخدم خاصية P625